Die Mercury-program was die eerste bemande ruimteprogram van die Verenigde State van Amerika wat begin het in 1958 en in 1963 voltooi is. Die hoofdoelwit van die program was om 'n persoon in 'n wentelbaan om die aarde te plaas en hom veilig terug te bring, verkieslik voor die USSR dit kon doen. Die pasgestigte NASA het die program oorgeneem by die Amerikaanse Lugmag. Die totale program het bestaan uit twintig onbemande vlugte (party het diere as passasiers gehad) en ses suksesvolle ruimtetogte deur ruimtemanne. Die program het $277 miljoen gekos (teen 1965 VSA dollar-pryse) en het werk aan 2 miljoen mense verskaf. Die ruimtemanne wat deelgeneem het aan die program staan bekend as die Mercury Sewe. Die Mercury-program is deur die Gemini-program opgevolg. Hierdie artikel is ’n saadjie. Voel vry om Wikipedia te help deur dit uit te brei.